*Príloha č. 6 súťažných podkladov*

**Kúpna zmluva č. ......./.........**

**uzavretá podľa § 409 a nasl. zák. č. 513/1991 Zb. Obchodný zákonník v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej len „zmluva“)**

**-----------------------------------------------------------------------------------------------------**

|  |  |
| --- | --- |
| **1. Predávajúci:** |  |
| sídlo: |  |
| Obchodná spoločnosť zapísaná v Obchodnom registri Okresného súdu ........................, oddiel: ..........., vložka č. ................ |
| IČO: |  |
| DIČ: |  |
| IČ pre DPH: |  |
| Bankové spojenie: |  |
| Číslo účtu: |  |
| Štatutárny zástupca: |  |
| Osoba oprávnená na rokovanie |
| vo veciach zmluvy |  |
| vo veciach odborných |  |
| Tel.: |  |
| Fax: |  |
| E-mail: |  |
| Internetová adresa: |  |
| (ďalej len „predávajúci“) |
|  |
| **2. Kupujúci:** | **Národná transfúzna služba SR** |
| sídlo: | Ďumbierska 3/L, 831 01 Bratislava |
| Štátna príspevková organizácia zriadená Zriaďovacou listinou MZ SR č. 003775-4/2003 zo dňa 02.12.2003 |
| IČO: | 30 853 915 |
| DIČ: | 2021764371 |
| IČ pre DPH: | SK2021764371 |
| Bankové spojenie: | Štátna pokladnica |
| Číslo účtu:Štatutárny zástupca: | SK18 8180 0000 0070 0028 8579Rada riaditeľov |
| Osoba oprávnená na rokovanie: |
| vo veciach zmluvy | Ing. Renáta Dundová, generálny riaditeľ |
| vo veciach odborných | Vladimír Lacika, vedúci Oddelenia dopravy |
| Tel.: | 02/5910 3008 |
| Fax: | 02 /5910 3020 |
| E-mail: | lacika@ntssr.sk |
| Internetová adresa: | www.ntssr.sk |
| (ďalej len „kupujúci“) |  |

**Článok I.**

**Úvodné ustanovenia**

* 1. Predávajúci sa ako uchádzač zúčastnil na verejnom obstarávaní vyhlásenom kupujúcim oznámením č. xxx - MST, zverejneným vo Vestníku verejného obstarávania č. xxx dňa xxx na realizáciu zákazky s názvom „Špeciálne sanitné motorové vozidlá pre potreby Národnej transfúznej služby SR“. Na základe jeho ponuky bol označený za úspešného uchádzača a kupujúci s ním dňa xx.xx.xxxx uzatvoril rámcovú dohodu č. p.: XXX (ďalej len „Dohoda“).
	2. Ak nie je uvedené inak, majú pojmy používané v tejto zmluve význam, tak ako je definovaný v Dohode. Ak nie je v tejto zmluve dohodnuté inak, práva a povinnosti zmluvných strán sa riadia touto zmluvou a Dohodou.
	3. Pre vylúčenie pochybností sa zmluvné strany dohodli, že v prípade rozporov medzi ustanoveniami tejto zmluvy a Dohody, platia prednostne ustanovenia tejto zmluvy.

**Článok II.**

**Predmet zmluvy**

1. Predmetom tejto zmluvy je záväzok predávajúceho dodať tovar a poskytnúť služby podľa Prílohy č. 1 tejto zmluvy (ďalej len „predmet zmluvy“, „tovar“ alebo „vozidlo“) v súlade s touto zmluvou a Dohodou kupujúcemu a záväzok kupujúceho prevziať tovar a služby podľa Prílohy č. 1 tejto zmluvy a zaplatiť predávajúcemu kúpnu cenu podľa čl. III. tejto zmluvy a Prílohy č.1 tejto zmluvy.

**Článok III.**

**Kúpna cena**

1. Kúpna cena za predmet zmluvy je stanovená v súlade s článkom VI. Dohody a v súlade s Prílohou č. 2 Dohody.
2. Podrobná špecifikácia kúpnej ceny a technická špecifikácia predmetu zmluvy sú obsahom Prílohy č.1 tejto kúpnej zmluvy - Technická špecifikácia a kúpna cena.
3. Kúpnou cenou sa rozumie cena vrátane colných a daňových poplatkov, komplexného zabezpečenia služieb spojených s dodávkou tovaru, vrátane dopravy do miesta plnenia uvedeného v Prílohe č. 1 tejto kúpnej zmluvy (náklady na dopravu, poistenie a ostatné náklady spojené s dodávkou tovaru) a vrátane vykonania predpredajného servisu, poučenia a zaškolenia obsluhy, ako aj plánovaných servisných činností, záručného a pozáručného servisu.
4. Dohodnutú cenu je možné meniť iba pri zmene colných a daňových predpisov vždy len po vzájomnej dohode zmluvných strán, v zmysle zákona NR SR č.18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

**Článok IV.**

**Platobné podmienky**

1. Úhrada kúpnej ceny sa realizuje prevodným príkazom prostredníctvom finančného ústavu kupujúceho na základe predávajúcim vystavenej faktúry po prevzatí predmetu zmluvy kupujúcim a podpísaní preberacieho protokolu s vyznačením riadneho dodania predmetu zmluvy.
2. Dohodnutá splatnosť faktúry je tridsať (30) dní odo dňa jej doručenia kupujúcemu . Faktúra musí obsahovať náležitosti daňového dokladu v zmysle všeobecne záväzných právnych predpisov. Súčasťou faktúry ako jej príloha je preberací protokol podľa článku V. tejto zmluvy.
3. Obálky, v ktorej bude faktúra odosielaná, musia byť označené slovom „FAKTÚRA“. Faktúry musia byť odoslané doporučene. Faktúra, ktorá nemá náležitosti daňového dokladu alebo obsahuje nesprávne vyfakturované údaje bude vrátená na prepracovanie predávajúcemu. V takomto prípade začína splatnosť faktúry plynúť jej novým doručením kupujúcemu vo forme doporučenej zásielky.

**Článok V.**

**Dodacie podmienky**

1. Termín dodávky je stanovený dohodou zmluvných strán, v lehote najneskôr do ........... . Miestom dodania predmetu zmluvy je ........................................ .
2. Odovzdanie a prevzatie bude vykonané poverenými zástupcami kupujúceho a predávajúceho v mieste dodania predmetu zmluvy.
3. Predávajúci je povinný vyrozumieť zástupcu kupujúceho (doporučeným listom alebo overeným faxom, e-mailom) o pripravenosti predmetu zmluvy najmenej ............ dní vopred.
4. Pri prevzatí predmetu zmluvy podpíšu poverení zástupcovia zmluvných strán preberací protokol, podpísaním ktorého sa považuje vozidlo za prevzaté.
5. Kupujúci je povinný prevziať predmet zmluvy bezodkladne po jeho dodaní iba v prípade, ak predávajúci dodá predmet zmluvy v množstve, akosti a za podmienok v súlade s touto zmluvou a Dohodou. Kupujúci nie je povinný prevziať od predávajúceho čiastočné, neúplné plnenie, resp. plnenie, ktoré bolo dodané v rozpore s touto zmluvou alebo Dohodou.
6. Kupujúci predbežne overí úplnosť dodávky predmetu zmluvy a existenciu vád predmetu zmluvy, ktoré sú zjavné pri dodávke. V prípade, že kupujúci zistí akékoľvek vady predmetu zmluvy, je oprávnený od predávajúceho vadný predmet zmluvy neprevziať a požadovať dodanie predmetu zmluvy bez vád. V prípade vád, ktoré sa stanú zrejmými až po prevzatí vozidla, platia ustanovenia čl. VII. Dohody.
7. V prípade zjavných vád zistených kupujúcim je predávajúci povinný dodať predmet zmluvy bez vád do 3 dní odo dňa označenia vád kupujúcim, ak kupujúci neurčí dlhšiu lehotu.
8. V prípade, ak predávajúci nedodá predmet zmluvy ani v dodatočnej lehote, ktorú mu kupujúci určí, alebo v prípade nedodania predmetu zmluvy bez vád v lehote podľa bodu 5.7 tohto článku zmluvy je kupujúci oprávnený od tejto zmluvy odstúpiť. Odstúpením od zmluvy nie je dotknutý nárok kupujúceho na zaplatenie zmluvnej pokuty podľa čl. X. Dohody, ako ani nárok na náhradu škody.

**Článok VI.**

**Povinnosti kupujúceho**

1. Kupujúci je povinný prevziať predmet zmluvy v deň určený na základe dohody s predávajúcim pri splnení podmienok uvedených v článku V. tejto zmluvy a zaplatiť zaň kúpnu cenu.

**Článok VII.**

**Povinnosti predávajúceho**

1. Predávajúci je povinný umožniť kupujúcemu dôkladné oboznámenie sa s predmetom zmluvy, dodať predmet zmluvy kupujúcemu v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení a výbave a umožniť jeho prevzatie spolu s relevantnými dokladmi.
2. Pred odovzdaním predmetu zmluvy je predávajúci povinný zabezpečiť vykonanie predpredajného servisu a pri odovzdávaní predmetu zmluvy predviesť funkčnosť dodanej techniky a túto protokolárne odovzdať poverenému zástupcovi kupujúceho v mieste plnenia.
3. Predávajúci je pri odovzdaní predmetu zmluvy povinný zabezpečiť vykonanie poučenia a zaškolenia obsluhy v počte min. 2 osoby na každý dodaný predmet zmluvy v rozsahu obsluhy a údržby predmetu zmluvy v rozsahu maximálne 1 pracovného dňa.

**Článok VIII.**

**Záruka**

1. Na dodávaný tovar sa poskytuje záruka v trvaní podľa Prílohy č. 1 tejto zmluvy. Špecifikácia rozsahu poskytovanej záruky je uvedená v servisnej knižke a záručnom liste, ktorú kupujúci obdrží spolu s vozidlom.
2. V prípade reklamácií predmetu zmluvy sa postupuje podľa čl. VII. Dohody, príslušných ustanovení Obchodného zákonníka a ostatných všeobecne záväzných právnych predpisov Slovenskej republiky.

**Článok IX.**

**Servisné podmienky**

1. Predpredajný servis zabezpečí predávajúci na vlastné náklady vo svojich servisných strediskách podľa tejto zmluvy.
2. Súčasťou dodávky je garancia vykonávania plánovaných servisných činností, t.j. najmä záručného a pozáručného servisu, údržby, ako aj odstraňovanie prípadných vád a vykonávanie opráv vo vlastných servisných strediskách alebo servisných strediskách zmluvných partnerov podľa minimálnych podmienok stanovených v tejto zmluve alebo Dohode.

**Článok X.**

**Vlastnícke právo a zodpovednosť za škodu**

1. Vlastnícke právo k predmetu zmluvy prechádza na kupujúceho momentom jeho dodania a protokolárneho prevzatia.
2. Nebezpečenstvo za škodu pri dodaní predmetu zmluvy prechádza na kupujúceho v deň podpisu preberacieho a odovzdávacieho protokolu kupujúcim.

**Článok XI.**

**Záverečné ustanovenia**

* 1. Na trvanie a ukončenie tejto zmluvy sa primerane použijú ustanovenia čl. XI. Dohody. Pre vylúčenie pochybností, ukončenie tejto zmluvy neznamená ukončenie Dohody.
	2. Zmluvu je možné dopĺňať alebo meniť iba formou písomných očíslovaných dodatkov, ktoré sa po nadobudnutí platnosti a účinnosti stávajú neoddeliteľnou súčasťou tejto zmluvy.
	3. Ostatné právne vzťahy výslovne touto zmluvou neupravené sa riadia Dohodou, príslušnými ustanoveniami Obchodného zákonníka a ostatnými všeobecne záväznými právnymi predpismi Slovenskej republiky.
	4. Zmluvné strany sa zaväzujú, že všetky prípadné spory vyplývajúce z tejto zmluvy budú riešiť prednostne rokovaním o možnej dohode, inak na miestne a vecne príslušnom súde.
	5. Táto zmluva je vyhotovená v štyroch rovnopisoch s platnosťou originálu. Predávajúci aj kupujúci obdržia dve vyhotovenia tejto zmluvy.
	6. Neoddeliteľnou súčasťou tejto zmluvy je:

Príloha č. 1: Technická špecifikácia a kúpna cena.

* 1. Zmluva nadobúda platnosť dňom jej podpísania zmluvnými stranami a účinnosť dňom nasledujúcom po jej zverejnení v Centrálnom registri zmlúv. Zmluvu zverejní kupujúci.
	2. Zmluvné strany vyhlasujú, že sa so zmluvou oboznámili, jej obsahu porozumeli a na znak súhlasu ju podpisujú.

V ............................ dňa ........................... V Bratislave dňa ............................

Za predávajúceho: Za kupujúceho:

............................................................. ..........................................................

(čitateľné meno) Národná transfúzna služba SR

(funkcia)

 ..........................................................

 Národná transfúzna služba SR